**Zápisnica z 2 zasadnutia OZ v obci Michalok, konaného dňa 9.04.2021 v miestnosti KD, so začiatkom o 19.00 hod.**

1.Starostka obce otvorila zasadnutie OZ a privítala prítomných poslancov.

2.Návrh programu zasadnutia OZ. K predloženému programu zasadnutia poslanci OZ nemali žiadne doplňujúce body.

3.Kontrole plnení uznesení. Uznesenia z predchádzajúceho zasadnutia boli splnené.

4.Oznámenie funkcií, zamestnaní, činnosti a majetkových pomerov verejného funkcionára. Starostka predložila poslancom hore uvedené oznámenie. Poslanci oznámenie zobrali na vedomie.

5.V tomto bode starostka informovala poslancov o tom že, Rímskokatolícka cirkev začala s majetkovým vysporiadaním pozemkov v jej vlastníctve. Vo vlastníctve Rímskokatolíckej cirkvi je aj parcela reg.,,E,, č.2, nájomca je obec Michalok, ktorá je súčasťou cintorína v obci Michalok. Uvedená parcela ma výmeru 1506 m2. Starostka predostrela poslancom návrh, aby obec podala žiadosť na odkúpenie uvedenej parcely. Poslanci poverili starostku obce, aby v uvedenej veci oslovila Rímskokatolícku cirkev so sídlom v Košiciach.

6.Rôzne.

a/ SODB- starostka informovala poslancov, že v obci je sčítaných 92,52% obyvateľov, za čo im patrí poďakovanie. Ostatí občania budú sčítaní pomocou mobilného asistenta sčítania.

b/ MAS – Slánske vrchy Topľa. Zo strany MAS bol obciam doručený mail s informáciou o možnosti otvoriť uzavreté výzvy a presunu finančných prostriedkov z dôvodu, že o niektoré výzvy nie je záujem a pri niektorých výzvach bol väčší záujem. Starostka predostrela poslancom návrh na vybudovanie vyhliadkovej veže v časti k.ú. Michalok- Bučky, kde je najvyššia nadm. výška. Poslanci súhlasili s týmto návrhom.

c/Informácia o odstávke elektriny dňa 14.4.2021 VSE a.s. Košice kvôli udržiavacím prácam na elektrickom vedení.

d/Informácia o prácach v obci – oprava soklíka na DS a odstránenie pňov po zrezaných smrekoch na cintoríne.

e/ úprava poplatkov za užívanie Kultúrneho domu. Od 1.05. 2021 sa menia poplatky za prenájom KD nasledovne : Kar 20 €

Oslavy 30 € - plus spotrebované energie, pre občanov s trvalým pobytom v obci Michalok.

Oslavy 70 € - plus spotrebované energie, pre občanov s trvalým pobytom mimo obec Michalok.

f/ starostka informovala poslancov, že Lesy SR chcú zbúrať budovu hájenky, ktorá sa nachádza v k.ú. obce Michalok. Pri komunikácií s OÚ bola informácia o možnosti odkúpenia tejto budovy bezodplatným prevodom, alebo za symbolickú cenu. Obec zatiaľ nemá informácie či by k tomu patrili aj príľahlé pozemky, alebo by sa jednalo len o budovu.

g/ pohyb psov po obci- p.Hamorník, upozorniť majiteľov psov na voľný pohyb psov po obci.

h/ kopanie hrobov- p.Kačmár, problém je s kopaním hrobov hlavne u starších občanov, návrh na kopanie pracovníkmi na MOS. Starostka – kopanie pracovníkmi na MOS nie je možné z dôvodu, že obec má len 3 pracovníkov, z toho jeden má epyleptické záchvaty a druhý pracovník má ísť na operáciu srdca.

7.Na záver boli prijaté uznesenia. Starostka poďakovala poslancom za účasť.